சமீபத்துல என் நிகழ்ச்சியில ஒரு பெண்ணின் ஆதங்கப் பதிவு என்னை கலங்கடிச்சுது. 'அதிகாலை வேலைக்குப் போயிட்டு நைட்டு வீட்டுக்கு வந்து வீட்டு வேலையைச் செய்துமுடிச்சு உடல் மற்றும் மன வலியோடு படுக்கப்போனால், கணவர் புணர்வுக்காக என்னைக் கட்டியணைக்க முயற்சிக்கிறார். அந்தத் தருணத்தில் என் உடலும் மனசும் ஒத்துழைக்கும் நிலையில இல்லைங்கிறதை நேரடியாவோ மறைமுகமாவோ வெளிப்படுத்தினாலும் கணவர் ஏத்துக்கமாட்டேங்கிறார். அதனால் பல வருஷங்களாவே, பிணம்போல அத்தருணத்தில் படுத்திருக்கேன்'னு அப்பெண் சொன்னதும் அதிர்ச்சியானேன். பசு மாடு கர்ப்பம் தரித்தத் தருணத்தில், வாசனை நுகர்வின் மூலமாக காளை மாடு பசுமாட்டின் பக்கத்திலேயே வராதாம். ஆனா, ஆறறிவு கொண்ட மனிதர்கள், சக மனிதர்களின் உணர்வுகளைப் புரியாததன் விளைவுதான் பலப் பிரச்னைகளின் வலியில் மேலும் அம்பை பாய்ச்சுற மாதிரி இருக்கு. அதுவே புணர்வுக்கு மறுக்கும் மனைவியின் உழைப்பு வலி உணர்வையும் மற்றும் மாதவிலக்கு வலிகளையும் உணர்ந்து, அன்பு காட்டி அந்த வலிக்கு தன்னாலான வலி நிவாரணியாக இருந்தால், கணவர் மேல் மனைவிக்கு கூடுதல் காதல் மலருமே. இதை ஏன் பெரும்பாலான ஆண்கள் உணர்வதில்லை